প্লুরাল ইফিউশন হলে রোগীর শ্বাস নিতে কষ্ট হয়, সে সঙ্গে বুকে ব্যথা, কাশি, হালকা কফ, জ্বর এসব সমস্যাও থাকতে পারে। এ ধরনের সমস্যা হলে চিকিৎসকের কাছে যাওয়া উচিত। বুকের একটি এক্স-রে করালে প্লুরাল ইফিউশন সম্পর্কে ধারণা পাওয়া যায়। তবে পানি খুব কম মাত্রায় জমলে আলট্রাসনোগ্রাম বা সিটিস্ক্যান করার প্রয়োজন হতে পারে। সেই সঙ্গে সুই দিয়ে পানি বের করে এনে তার নানা রকম পরীক্ষা করে দেখা হয় পানি জমার কারণ কী বা পানির প্রকৃতিই বা কেমন। অনেক সময় এ রোগে প্লুরার বায়োপসি করারও প্রয়োজন হতে পারে।